
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

* 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 18' στρεμμάτων στη θέση «Πουρνα- 
ράκι» της Κοινότητας Κων/τίας του Νομού Πέλλης. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση παραλιακού τετραγώνου στον Μάραθο Ν. Μαγνησίας 


από χώρου πρασίνου σε οικοδομικό τετράγωνο. 2 

Κατηγοριοποίηση, οριοθέτηση και καθορισμός όρων δόμησης οικι¬ 
σμών Προσήλιου & Μοναστηριού Προσήλιου Κοινότητας Προ¬ 
σήλιου Ν. Φωκίδας. 3 

Οριοθέτηση και καθορισμός όρων δόμησης οικισμού Γραβιάς Κοινό¬ 
τητας Γραβιάς Ν. Φωκίδας. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριο: 2141/92 (1) 

Κήρυξη αναδασωτέας έκτασης 18 στρεμμάτων στη θέση «Πουρναράκι» 
της Κοινότητας Κων/τίας του Νομού Πέλλης. 

Ο ΝΟΜΑΡΧΗΣ ΠΕΛΛΗΣ 
Έχοντας υπόψη: 

1. Την παρ. 3 του άρθρου 117 του Συντάγματος της χώρας. 


2. Τις διατάξεις του Ν. 3200/55 περί διοικητικής αποκεντρώσεως, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

3. Τις διατάξεις του Ν. 998/1979 «περί προστασίας των δασών 
κ.λπ και των δασικών εν γένει εκτάσεων της Χώρας» και συγκεκριμένα: 

α) του άρθρου 41 παρ. 1 και 3, β) του άρθρου 38 παρ. 1, 

4. Τις^διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Τη(ν) 6185/17.11.92 πρόταση του δασαρχείου Αριδαίας περί 
κηρύξεως αναδασωτέας, της αναφερομένης στο θέμα εκτάσεως,. αποφα¬ 
σίζουμε: 

Κηρύσσουμε αναδασοπέα με σκοπό την αποκατάσταση της δασικής 
βλάστησης φυσικής, ώστε να αποκλεισθεί η διάθεση για άλλο σκοπό, 
την καείσα την 17.9.92 έκταση δημόσια δασική 18 στρεμμάτων που 
βρίσκεται στη θέση «Πουρναράκι» της Κοινότητας Κων/τίας και προσ¬ 
διορίζεται από τα στοιχεία Α, Β, Γ, Δ, Α, όπως φαίνονται στο συνημμένο 
διάγραμμα, το οποίο αποτελεί αναπόσπαστο μέρος της αποφάσεως αυ¬ 
τής και έχει όρια: 

Ανατολικά: Δασική έκταση. 

Δυτικά: Δασική έκταση. 

Βόρεια: Δασική έκταση. 

Νότια: Δαασική έκταση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Έδεσσα, 23 Νοεμβρίου 1992 

Ο Νομάρχης 
ΝΙΚ. ΛΕΜΠΙΔΑΚΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 6998 (2) 

Τροποποίηση παραλιακού τετραγώνου στον Μάραθο Ν. Μαγνησίας από 
χώρου πρασίνου σε οικοδομικό τετράγωνο. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του από 17.7-23 Ν.Δ/τος «περί σχεδίων πόλεων και 
Κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «περί διοικητικής αποκεντρώ- 
αβως» όπως τροποποιήθηκαν και συμπληρώθηκαν. 

3. Τις διατάξεις του ΑΝ 314/68, όπως τροποποιήθηκαν και συ¬ 
μπληρώθηκαν με το ΝΔ 1018/71. 

4. Τις διατάξεις του υπ’ αριθ. 183/86 Π.Δ/τος. 

5. Το εγκεκριμένο ρυμοτομικό σχέδιο Μαράθου. 

6. Το υπ’ αριθ. 59723/3095/8.5.92 έγγραφο του ΤΠΕ.- 
ΧΩ.Δ.Ε. 

7. Την υπ’ αριθ. 17/6.10.92 θέμα δον θετική γνωμοδότηση του 


Συμβουλίου Χωροταξίας, Οικισμού και Περιβάλλοντος Νομού Μαγνη¬ 
σίας, αποφασίζουμε: 

Εγκρίνουμε την τροποποίηση του παραλιακού οικοδομικού τετραγώ¬ 
νου και παρεμβάλλεται μεταξύ των ΟΤ 16 και 37 από χώρο πρασίνου 
σε οικοδομήσιμο χώρο, επειδή παρήλθε ο εύλογος χρόνος αποζημίωσης 
των ρυμοτομουμένων εκτάσεων από την έγκριση του ρυμοτομικού σχε¬ 
δίου πόλεως με επιβολή πρασιάς 4,00 μ. παραλιακά και πλαγίως 3,00 
μ. Όλες οι παραπάνω ρυθμίσεις της τροποποίησης απεικονίζονται στο 
πρωτότυπο τοπογραφικό διάγραμμα με κλίμακα 1:500, που έχει θεω¬ 
ρηθεί από την Προϊστάμενη του Τμήματος Πολεοδομίας και Πολ/κών 
Εφαρμογών στις 30.11.1992 και αποτελεί αναπόσπαστο μέρος της 
απόφασης αυτής. 

Η απόφαση αυτή μαζί με το σχετικό τοπογραφικό διάγραμμα να δη- 
μοσιευθεί στην Εφημερίδα της Κυβερνήσεως και ισχύει από την ημιέρα 
δημοσίευσης. 

Αμέσως μετά τη δημοσίευση της παρούσης στην Εφημερίδα της Κυ¬ 
βερνήσεως ακριβές αντίγραφο του πρωτότυπου τοπογραφικού διαγράμ¬ 
ματος που τη συνοδεύει θα αναρτηθεί στον πίνακα ανακοινώσεων του 
ΤΠ και ΠΕ του Νομού Μαγνησίας επί Ιδήμερο για να λάβουν γνώση οι 
ενδιαφερόμενοι. 

Βόλος, 30 Νοεμβρίου 1992 
Ο Νομάρχης 

ΘΕΟΔΩΡΟΣ ΜΕΡΤΖΙΑΝΗΣ 

















ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


13349 


Αριθ. ΠΠΕ οιχ. 2797 (3) 

Κατηγοριοποίηση, οριοθέτηση και καθορισμός όρων δόμησης οικισμών 

Προσήλιου & Μοναστηριού Προσήλιου Κοινότητας Προσήλιου Ν, 

Φωκίδας. 

Ο ΝΟΜΑΡΧΗΣ ΦΩΚΙΔΑΣ 
Έχοντας υπόψη: 

1. Τις διατάξεις του αρ. 42 παρ. 5 του Ν. 1337/83 (ΦΕΚ 33Α) 

όπως αντικαταστάθηκε από το αρ. 8 παρ. 17 του Ν. 1512/85 (ΦΕΚ 
4Α). . 

2. Τις διατάξεις του Π.Δ. 24.4.85 (ΦΕΚ 181Δ/3.5.85) περί του 
τρόπου καθορισμού ορίων οικισμών της χώρας μέχρι 2.000 κατοίκους, 
κατηγορίες αυτών και καθορισμός όρων και περιορισμών δόμησής τους, 
όπως αυτό συμπληρώθηκε, τροποποιήθηκε και ισχύει σήμερα. 

3. Τις προτάσεις των ιδιωτών μελετητών μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων που αφορούν στον προσδιορισμό των ορίων των υπ’ όψη 
οικισμών που τους χαρακτηρίζουν συνεκτικούς, μεσαίους, αδιάφορους 
και φθίνοντες. 

4. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους ίδιους μελετητές κατά τις υποδείξεις των σχετι¬ 
κών προδιαγραφών του τότε ΥΧΟΠ. 

5. Την εισήγηση του ΤΠ & ΠΕ προς την Κοινότητα Προσήλιου για 
το παραπάνω θέμα. 

6. Τις 4 & 5/1992 αποφάσεις του Κοινοτικού Συμβουλίου Προσή¬ 
λιου. 

7. Την από 31 Ιουλίου 1992 ομόφωνη γνωμοδότηση του Συμβου¬ 
λίου Χ.Ο.Π. Ν. Φωκίδας (πρακτικό 9/92, Ιο θέμα), αποφασί¬ 
ζουμε: 

Κατατάσσουμε τους οικισμούς ΠΡΟΣΗΛΙΟΥ και ΜΟΝΑΣΤΗΡΙΟΥ 
ΠΡΟΣΗΛΙΟΥ της Κοινότητας ΠΡΟΣΗΛΙΟΥ Ν. Φωκίδας στις κατη¬ 
γορίες των συνεκτικών μικρών, αδιάφορων και φθινόντων. 

Καθορίζουμε τα όρια των οικισμών αυτών με στοιχεία όπως αυτά 
φαίνονται στο σχεδιάγραμμα που συνοδεύει αναπόσπαστα την παρούσα 
απόφαση, το οποίο συντάχθηκε βάσει στοιχείων χαρτών και επιτόπιου 
ελέγχου. 

α) Οικισμός ΠΡΟΣΗΛΙΟΥ γραμμή (Α-Β-Γ-Δ-Ε-Ζ-Η-Θ-Ι-Κ-Α). 

β) Οικισμός ΜΟΝΑΣΤΗΡΙΟΥ ΠΡΟΣΗΛΙΟΥ η γραμμή (Α-Β-Γ-Δ- 
Ε-Ζ-Η-Α). 

Καθορίζουμε τους παρακάτω γενικούς και ειδικούς όρους και περιο¬ 
ρισμούς δόμησης: 

Α) Γενικοί όροι δόμησης: 

Α1) Εντός των ορίων του οικισμού ισχύουν οι γενικοί όροι δόμησης 
που προβλέπονται από το Π.Δ. 24.4.85 (ΦΕΚ 181Δ/3.5.85) όπως 
αυτό συμπληρώθηκε και τροποποιήθηκε και ισχύει σήμερα. Για τον οι¬ 
κισμό ΠΡΟΣΗΛΙΟΥ ορίζεται αρτιότητα: Εμβαδόν = 400 μ 2 Πρόσω¬ 
πο = 15 μ. 

Για τον οικισμό ΜΟΝΑΣΤΗΡΙΟΥ ΠΡΟΣΗΛΙΟΥ ορίζεται αρτιό¬ 
τητα: 

Εμβαδόν = 1.000 μ 2 Πρόσωπο 18 μ. 

Α2) Κατά παρέκκλιση εντός των ορίων των οικισμών θεωρούνται άρ¬ 
τια τα οικόπεδα με όποιο εμβαδόν είχαν την 3.5.85, ημέρα δημοσίευ¬ 
σης του από 24.4.85 Π.Δ. 

Β) Ειδικοί όροι δόμησης: 

Εκτός από τους ειδικούς όρους δόμησης που αναγράφονται στην καρ¬ 
τέλα που συνοδεύει την παρούσα επιβάλλονται και οι εξής: 

Β1) Υποχρεωτική κατασκευή κεραμοσκεπούς στέγης μέγιστης κλί¬ 
σης 35% σε ποσοστά τουλάχιστον 80% της πραγματοποιούμενης κά¬ 
λυψης του κτιρίου, έστω και αν προβλέπεται ή υπολείπεται κατασκευή 
ορόφου καθ’ ύψος. 


Β2) Οι εξώστες πρέπει να απέχουν μεταξύ τους ελάχιστη απόσταση 1 
μ. να μην υπερβαίνουν τη διάσταση των 5 μ. παράλληλα προς την αντί¬ 
στοιχη όψη του κτιρίου. Συνεχόμενοι γωνιακοί εξώστες δεν επιτρέπο¬ 
νται. 

Β3) Τα κουφώματα θα πρέπει να είναι ξύλινα καρφωτά, περσιδωτά ή 
ταμπλαδωτά. 

Β4) Παρέκκλιση από τα παραπάνω Β1, Β2, Β3 επιτρέπεται μετά 
από έγκριση της ΕΠΑΕ. 

Γ) Λοιποί όροι 

Γ1) Κάθε οικόπεδο για να είναι οικοδομήσιμο πρέπει να έχει πρό¬ 
σωπο σε κοινόχρηστο χώρο καθ’ όλο το μήκος του προσώπου του και ει¬ 
δικότερα: 

Γ1. 1) Σε υπάρχοντα κοινόχρηστο χώρο ελάχιστου πλάτους 6.00 μ. 
Όπου το πλάτος αυτό υπολείπεται των 6.00 μ. πρέπει να παραχωρείται 
σε κοινή χρήση με συμβολαιογραφική πράξη λωρίδα τόσου πλάτους 
ώστε μέχρι τον άξονα του υπάρχοντος δρόμου να επιτυγχάνεται το 
ήμισυ του απαιτητού πλάτους των 6,00 μ. ήτοι 3.00 μ. Της παραπάνω 
ρύθμισης εξαιρούνται τα τμήματα του οικοπέδου που καταλαμβάνονται 
από οικοδομές. Σε περίπτωση κατεδάφισης των παραπάνω οικοδομών 
καθώς και για οικόπεδα κατά παρέκκλιση άρτια η παραχώρηση θα γί¬ 
νεται σύμφωνα με την παρ. 4 του αρ. 6 του Π.Δ. 24-4/3.5.85, όπως 
ισχύει σήμερα. 

Γ1.2) Όταν δημιουργείται κοινόχρηστος χώρος από κοινού από 
όμορους ιδιοκτήτες με συμβολαιογραφική πράξη παραχώρησης σε 
κοινή χρήση, αυτός πρέπει να έχει πλάτος 6.00 μ. 

Γ1.3) Όταν δημιουργείται κοινόχρηστος χώρος κατά μήκος του 
ορίου ιδιοκτησίας, και εφ’ όσον δεν έχει γίνει η από κοινού παραχώρηση 
της προηγουμένης παραγράφου θα πρέπει με συμβολαιογραφική πράξη 
να τίθεται σε κοινή χρήση λωρίδα οικοπέδου πλάτους 4.00 μ. οπότε η 
οικοδομησιμότητα θα ισχύει μόνο για την ιδιοκτησία που κάνει την πα¬ 
ραχώρηση. Η κατάτμηση και οικοδομησιμότητα των όμορων οικοπέ¬ 
δων με χρήση του παραχωρηθέντος κοινόχρηστου χώρου δεν επιτρέπε¬ 
ται παρά μόνο μετά από αμοιβαία παραχώρηση με συμβολαιογραφική 
πράξη λωρίδας οικοπέδου ελάχιστου συνολικού πλάτους 8.00 μ. 

Γ1.4) Σε γωνιακά οικόπεδα εφαρμόζεται η παρ. Γ1.1 σε όλα τα πρό¬ 
σωπα του οικοπέδου. Μπορεί να εφαρμοσθεί η παρ. 4 αρ. 6 του Π.Δ. 
24-4/3.5.85 όπως ισχύει στα πέραν του ενός πρόσωπα. 

Γ1.5) Προϋπόθεση για την πραγματοποίηση της παραχώρησης της 
οικοπεδικής λωρίδας των παραπάνω περιπτώσεων είναι η έγκριση από 
την αρμόδια για τη χορήγηση της οικοδομικής άδειας αρχή. 

Γ2) Η οικοδομή στα οικόπεδα μεγαλύτερα των 500 μ 2 πρέπει να 
απέχει 2.50 μ. από τα όρια του οικοπέδου και την γραμμή δόμησης. Αν 
με την εφαρμογή της απόστασης των 2.50 μ. από τα όρια δεν μπορεί να 
καταακευααθεί κτίριο πλάτους 7.00 μ., επιτρέπεται η επαφή αυτού με 
τα όρια. 

Γ3) Σε οικόπεδα επιφάνειας μικρότερης των 500 μ 2 και βάθους με¬ 
γαλύτερου των 12.00 μ., η οικοδομή θα απέχει ελάχιστη απόσταση 
2.50 μ. από την γραμμή δόμησης. Παρέκκλιση από την παρούσα θα 
εγκρίνεται από την ΕΠΑΕ που θα καθορίζει την ελάχιστη απόσταση 
αντί αυτής των 2.50 μ. 

Από τις διατάξεις της παρούσας δεν προκαλείται δαπάνη σε βάρος 
του κρατικού προϋπολογισμού. 

Η παρούσα να δημοσιευθεί στην εφημερίδα της Κυβερνήσεως μαζί με 
τα δύο τοπογραφικά που τη συνοδεύουν και έχουν θεωρηθεί την 
7,9.1992 από το Τμήμα Πολεοδομίας. 

Άμφισσα, 7 Σεπτεμβρίου 1992 
Ο Νομάρχης 

ΔΗΜΗΤΡΙΟΣ ΚΟΝΙΣΤΗΣ 

Αριθ. ΠΠΕ οιχ. 2471 (4) 

Οριοθέτηση χαι καθορισμός όρων δόμησης οικισμού Γραβιάς Κοινότη- 
τας Γραβιάς Ν. Φωκίδας. 

Ο ΝΟΜΑΡΧΗΣ ΦΩΚΙΔΑΣ 
Έχοντας υπόψη: 

1. Τις διατάξεις του Π.Δ. 24.4.85 (ΦΕΚ 181Δ/3.5.85) και ΦΕΚ 
133/ Δ/23.2.84 περί τρόπου καθορισμού ορίων οικισμών της χώρας, 
κατηγορίες αυτών και καθορισμός όρων και περιορισμών δόμησης. 

2. Τις προτάσεις των ιδιωτών μελετητών μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων που αφορούν στον προσδιορισμό των ορίων των υπ’ όψη 
οικισμών που τους χαρακτηρίζουν συνεκτικούς, μεσαίους και αδιάφο¬ 
ρους. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους ίδιους μελετητές κατά τις υποδείξεις των σχετι¬ 
κών προδιαγραφών του τότε ΥΧΟΠ. 

4. Την υπ’ αριθ. 36/92 απόφαση του Κοινοτικού Συμβουλίου. 

5. Το υπ’ αριθ. 8/92 πρακτικό της 17.7.92 θέμα 1 του Σ.Χ.Ο.Π. 

6. Τις υπ’ αριθμ. 22490/23.1.1971 και 2271/2.6.1986 αποφά¬ 
σεις Νομάρχη Φωκίδας, αποφασίζουμε: 

Κατατάσσουμε τον οικισμό Γραβιάς στην κατηγορία των μεσαίων, 
συνεκτικών και ενδιαφερόντων. 

Τα όρια οικισμού Γραβιάς του Ν. Φωκίδας με στοιχεία όπως αυτά 
φαίνονται στο συνοδευτικό της παρούσας σχεδιάγραμμα που αποτελεί 
οιναπόσπαστο μέρος της απόφασης αυτής και συντάχθηκε βάσει στοι¬ 
χείων χαρτών και επί τόπου ελέγχου. 

Καθορίζουμε τους παρακάτω γενικούς και ειδικούς όρους και περιο¬ 
ρισμούς δόμησης: 

Α) Γενικοί όροι δόμησης: 

1) Για το υπό στοιχεία (14 -15 -16 -17 -18 -19-20-21 - 22 - 
23-24-25-26-27-28-29-30-31-32-33-34-35-36-37- 
9 - 10 -11 -12 -13 - 13Α - 13Β-1) όπου ισχύει το ρυμοτομικό σχέδιο 
Γραβιάς Ν.Δ. 22498 ΦΕΚ Δ/23.1.77 ισχύουν οι όροι δόμησης που 
καθορίσθηκαν με την υπ’ αριθμ. 22490/23.1.71 ΦΕΚ 16Δ απόφαση 
του Ν. Φωκίδας εκτός του β' εδαφίου της παρ. ε το οποίο καταργείται, 
ενώ καταργείται η υπ’ αριθ. 2271/2.6.86 απόφαση μόνο για την Κοι¬ 
νότητα Γραβιάς σε ότι αφορά το ύψος. 

2. Για το υπόλοιπο τμήμα του οικισμού υπό στοιχεία 1-2-3-4-5-6-7- 
8-9-10-11-12-13-13Α-13Β-1, ορίζεται αρτιότητα γηπέδου 600 τ.μ. 


με ελάχιστο πρόσωπο 16 μ. (τομέας Γ). 

, 3. Κατά παρέκκλιση στον τομέα (Γ) θεωρούνται άρτια τα οικόπεδα 
με όποιο εμβαδόν είχαν στις 3.5.1985, ημέρα δημοσίευσής του από 
24.4.85 Π.Δ/τος. 

Β) Ειδικοί όροι δόμησης (τομέας Γ) 

Εκτός από· τους γενικούς όρους δόμησης που αναγράφονται στην 
καρτέλα που συνοδεύει την παρούσα επιβάλλονται και οι εξής: 

Β1) Υποχρεωτική κατασκευή κεραμοσκεπούς στέγης μεγίστης κλί¬ 
σης 35% σε ποσοστό τουλάχιστον 80% της πραγματοποιούμενης κά¬ 
λυψης του κτιρίου και μέγιστο ύψος 1,5 μ. 

Β2) Οι εξώστες πρέπει να απέχουν 1 μ. τουλάχιστο μεταξύ τους, το 
μέγιστο μήκος καθενός μπορεί να είναι 5 μ. το συνολικό δε ποσοστό μή¬ 
κους ανά ύψη κτιρίου 70% αυτής. 

Δεν επιτρέπονται συνεχόμενοι γωνιακοί εξώστες. 

Β3) Τα κουφώματα θα πρέπει να είναι ξύλινα καρφωτά, περσιδωτά ή 
ταμπλαδωτά. 

Β4) Παρεκκλίσεις από τις διατάξεις των παρ. Β1, Β2 και Β3 εγκρί- 
νονται μετά γνώμη της ΕΠΑΕ. 

Γ1. Πριν από οποιαδήποτε κατάτμηση οικοπέδων εντός του τομέα 
(Γ) θα πρέπει να θεωρείται το σχετικό τοπογραφικό διάγραμμα από το 
τμήμα Πολεοδομίας και Π.Ε. της Νομαρχίας, ώστε να εξασφαλίζεται η 
συνέχεια των υπαρχόντων κοινόχρηστων χώρων και η δημιουργία 
νέων, σύμφωνα με τα οριζόμενα στις διατάξεις της παρ. 1 του άρθρ. 6 
του από 24.4.1985 Π.Δ/τος και ΦΕΚ 133/Δ/23.2.87. 

Γ2. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού με ελάχιστο πλάτος δρόμου 6,0 μ. 

Κατά τα λοιπά ισχύουν τα οριζόμενα στο Π.Δ/γμα της 24.4.1985 
Π.Δ/τος και ΦΕΚ 133/Δ/23.2.87. 

Γ3. Οι παραχωρήσεις κοινόχρηστων χώρων που αφορούν γήπεδα 
άνω των 2.000 τ.μ. θα φθάνουν μέχρι τα όρια του γηπέδου και θα επι¬ 
κοινωνούν με άλλο υφιστάμενο κοινόχρηστο χώρο. 

Γ4. Από τις διατάξεις της παρούσας δεν προκαλείται δαπάνη σε βά¬ 
ρος του κρατικού προϋπολογισμού. 

Γ5. Η παρούσα να δημοσιευθεί στην εφημερίδα της Κυβερνήσεως 
καθώς και το σχεδιάγραμμα που το συνοδεύει και θεωρήθηκε την 
7.9.92 από το τμήμα Πολεοδομίας. 

Άμφισσα, 7 Σεπτεμβρίου 1992 
Ο Νομάρχης 

ΔΗΜΗΤΡΙΟΣ ΚΟΝΙΣΤΗΣ 

